
పాఠశాలల్లో 5 నుంచి 8వ తరగతి వరకు ‘డిటెన్షన్’ విధానాన్ని ప్రవేశపెట్టేందుకు కేంద మానవ వనరుల మంత్రిత్వ శాఖ చర్యలు తీసుకోవడం, దానికి కేంద్ర న్యాయ మంత్రిత్వ శాఖ ఆమోదించడం సరికాదు. నిర్బంధ విద్యాహక్కు చట్టం (2009) సెక్షన్ 16ను మార్పు చేయడం మరీ బాధాకరం. ‘డిటెన్షన్’ విధానం ముగిసిన అధ్యాయం లాంటిది. మధ్యలో చదువుకు స్వస్తి చెప్పే వారి (డ్రాపవుట్లు) సంఖ్య దీనివల్ల విపరీతంగా పెరుగుతుందని గత అనుభవాలు పేర్కొంటున్నాయి. విద్యార్థులలో భయాందోళనలు చెలరేగడం ఖాయం. కేంద్ర ప్రభుత్వం నిర్ణయం ఎంతమాత్రం సముచితంగా లేదు. ప్రముఖ విద్యావేత్తలు సైతం ఈ విధానాన్ని వ్యతిరేకిస్తున్న సంగతి తెలిసిందే. ఈ నేపథ్యంలో కేంద్ర ప్రభుత్వం పునరాలోచించి నాన్ డిటెన్షన్ విధానాన్నే కొనసాగించాలి.- వి. కొండలరావు, పొందూరు

paatasaalallo 5 nunchi 8va taragati varaku ‘detention’ vidhaanaanni pravesapettenduku kenda manava vanarula mantritva saakha charyalu teesukovadam, daaniki kendra nyaaya mantritva saakha aamodinchadam sarikaadu. nirbandha vidyaahakku chattam (2009) section 16nu maarpu cheyadam mari badhakaram. ‘detention’ vidhaanam mugisina adhyayam lantidi. madhyalo chaduvuku swasti cheppe vaari (drapavutlu) sankhya deenivalla vipareetamgaa perugutundani gatha anubhavaalu perkontunnayi. vidyaarthulalo bhayandolanalu chelaregadam khayam. kendra prabhutvam nirnayam entamaatram samuchitamgaa ledu. pramukha vidyaavettalu saitam ee vidhaanaanni vyatirekistunna sangati telisinde. ee nepathyamlo kendra prabhutvam punaraalochinchi nan detention vidhaanaanne konasaaginchaali.- vi. kondalarao, ponduru